Polisieman vas oor ontvoeringKhuli Chana ŉ Polisiebeampte het Woensdag in die Germiston-streekshof verskyn op aanklag van ontvoering en uitbuiting. Enoch Motsepe, ŉ speurder van Silverton in Pretoria, het vlugtig in die hof verskyn. Die saak is tot 11 November uitgestel vir verdere ondersoek en ŉ formele aansoek om borgtog. Motsepe staar reeds ŉ aanklag van diefstal in die gesig in ŉ onverwante saak. Die polisie is op soek na vyf ander mense in verband met die misdaad wat Sondag plaasgevind het. Volgens die staat het vier mans die slagoffer se huis betree en beweer hulle is polisiebeamptes. Hulle het juwele ter waarde van R150 000, ŉ BMW en ŉ selfoon gebuit. Hulle het die man ontvoer en ŉ losprys van R100 000 van die man se familie geëis. Motsepe is Maandag in hegtenis geneem nadat hy die losprys afgehaal het. Khuli Chana, bekende kletsrymer, is by ŉ vulstasie, waar die losprys Maandag afgehaal is, geskiet. Die polisie van Bedfordview in Johannesburg het die ontvoerders by die vulstasie ingewag en Chana se motor vir die ontvoerder sŉ aangesien. Die slagoffer se familie is aangesê om die losprysgeld by die Caltex-vulstasie langs die N1-snelweg in Midrand te los. Die polisie van Bedfordview het by die vulstasie opgedaag, Chana se motor gesien en hom vir die ontvoerder aangesien. The Star het berig Chana het glo probeer om die polisiebeamptes, wat hom wou aftrek, om te ry. Chana [Khulane Morule] is intussen uit die hospitaal ontslaan en sterk by sy huis aan, het Sheila Afari, sy woordvoerder, gesê. Motsepe bly in aanhouding. Lees ook: Musikant wou glo polisiemanne omry Musikant-skietery: Beamptes vas; “ontvoerde” sakeman opgespoor Polisie skiet op musikant